ZZ Top

ZZ Top — ამერიკული როკ-ჯგუფი, ზოგჯერ მოხსენიებული როგორც That Little Ol' Band from Texas.ZZ Top-ის ბიოგრაფია , როკ-ენ-როლის დიდების დარბაზი და მუზეუმი, წაკითხვის თარიღი:2010-12-19. მათი სტილი, რომელიც საფუძველს იღებს ბლუზზე დაფუძნებული ბუგი როკიდან, ითავსებს ელემენტებს არენა როკიდან, სამხრეთული როკიდან და საცეკვაო როკიდან. ჯგუფი ჩამოყალიბდა 1969 წელს ჰიუსტონში, ტეხასი. მუსიკოსმა ბილი გიბონსმა და დრამერმა დენ მიჩელმა შემოიერთეს ბასისტი ლანიერ გრეიგი და შექმნეს ჯგუფი. იმავე წელს გრეიგი და მიჩელი წავიდნენ და მათი ადგილი ჯგუფში დაიკავეს დასტი ჰილმა და ფრენკ ბირდმა ჯგუფიდან American Blues. ჯგუფმა მალე გაიჩინა მიმდევრები ტეხასში.

1970 წელს მათ კონტრაქტი გააფორმეს ლეიბლთან London Records და გამოუშვეს რამდენიმე ალბომი, დაწყებული მათი 1971 წლის სადებიუტო ალბომით, რომელსაც მოჰყვა Rio Grande Mud 1972 წელს. 1973 წელს ალბომით Tres Hombres ჯგუფმა შეაღწია მეინსტრიმში, ხოლო მათმა მომდევნო 1975 წლის ალბომმა Fandango! გააფართოვა მათი ჟღერადობა და იუმორის გრძნობის გამოხატვა. შუა 1970-იანებისთვის ჯგუფი უკვე ყველაზე პოპულარულ სატურნეო აქტებს შორის იყო აშშ-ში და მოხსნეს მსმენელთა დასწრების რაოდენობის რეკორდი არაერთ ფორმატში.გრეგორი, გვ. 37 მრავალი წლის ტუნეების შემდეგ 1977 წელს ჯგუფმა გადაწყვიტა ორწლიანი შესვენების აღება. სწორედ ამ პერიოდში გაიზარდეს გიბონსმა და ჰილმა მკერდამდე წვერი. ჯგუფის ერთადერთი წევრი, რომელიც წვერს არ ატარებს, დრამერი ფრენკ ბირდია, რომელიც მხოლოდ ულვაშებით გამოდის და რომლის გვარიც სწორედ „წვერს“ ნიშნავს.

1979 წელს ჯგუფი დაბრუნდა და კონტრაქტი გააფორმა ლეიბლთან Warner Bros. Records. 1983 წელს ჯგუფმა გამოუშვა ალბომი Eliminator, რითაც მათ დაიპყრეს პოპულარობის ახალი სიმაღლეები, გაყიდეს რა ათი მილიონი ეგზემპლარი. გვიანი 1980-იანების განმავლობაში ჯგუფმა შექმნა რამდენიმე ჰიტი და რამდენიმეჯერ მიიღო ჯილდოები საუკეთესო მუსიკალური ვიდეოებისთვის. თავდაპირველი წევრების შემადგონლობით ორმოცი წლის შესრულების შემდეგაც კი განაგრძობენ ტურნეებს და სიმღერების წერას.

ZZ Top-მა გაყიდა ორმოცდაათ მილიონზე მეტი ალბომი მსოფლიოს მასშტაბით, მათ შორის ოცდახუთი მილიონი მხოლოდ აშშ-ში. ჯგუფს აქვს რვა სიმღერა ბილბორდის ცხელი ასეულის საუკეთესო ორმოცეულში, ექვსი ნომერ პირველი სიმღერა ცხელი მეინსტრიმული როკ ტრეკების ჩარტში. და სამი MTV-ის მუსიკალური ვიდეოების ჯილდო. 2004 წელს ჯგუფი შეიყვანეს როკ-ენ-როლის დიდების დარბაზში

 დისკოგრაფია 

 ZZ Top's First Album (1971)
 Rio Grande Mud (1972)
 Tres Hombres (1973)
 Fandango! (1975)
 Tejas (1977)
 Degüello (1979)
 El Loco (1981)
 Eliminator (1983)
 Afterburner (1985)
 Recycler (1990)
 Antenna (1994)
 Rhythmeen (1996)
 XXX (1999)
 Mescalero (2003)
 La Futura (2012)

 ჯგუფის წევრები 

ახლანდელი
 ბილი გიბონსი – გიტარა, ვოკალი;
 დასტი ჰილი – ბას გიტარა, ვოკალი;
 ფრენკ ბირდი – დრამები.

ყოფილი
 ლანიერ გრეიგი – ბას გიტარა;
 დენ მიჩელი – დრამები.

 ლიტერატურა 


 რესურსები ინტერნეტში 

 ოფიციალური საიტი
 ZZ Top-ის ინტერვიუ ARTISTDirect.com-თან 
 ZZ Top-ის ბიოგრაფია როკ-ენ-როლის დიდების დარბაზის საიტზე 
 ZZ Top საიტზე Woozyfly 
 ZZ Top საიტზე VH1 

 სქოლიო 

კატეგორია:ბლუზ-როკ ჯგუფები
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ZZ Top
კატეგორია:მძიმე როკ-ჯგუფები
კატეგორია:1969 წელს ჩამოყალიბებული ჯგუფები